הסכם בדבר מתן מענקים למובטלים בעד השתלבות בשוק התעסוקה לאחר תקופת אבטלה ממושכת בשל התפרצות נגיף הקורונה

שנערך ונחתם בירושלים ביום \_\_\_\_\_\_\_ התשפ"א (\_\_ באוקטובר 2020)

בין

ממשלת ישראל בשם מדינת ישראל (להלן - **הממשלה**), המיוצגת על ידי גב' מירב קדם, סגנית בכירה לחשב הכללי ומר אלי ביתן, סגן בכיר לחשב הכללי, , מטעם משרד האוצר;

מצד אחד

לבין -

המוסד לביטוח לאומי (להלן - **המוסד**), המיוצג על ידי מר מאיר שפיגלר, המנהל הכללי של המוסד, גברת ארנה ורקוביצקי, סגנית המנהל הכללי וראש מינהל גמלאות וגברת חגית גולדשטיין מויאל, חשבת המוסד לביטוח לאומי;

מצד שני

**הואיל** ומדינות העולם וישראל בתוכן נמצאות כעת בעיצומה של פנדמיה, מגיפה כלל-עולמית כתוצאה מהתפרצות והתפשטות נגיף קורונה (Novel Coronavirus 2019 – nCoV) ( להלן - **נגיף הקורונה**). ביום ט"ו באדר התש"ף (11 במרס 2020) הכריז ארגון הבריאות העולמי על המחלה הנגרמת מנגיף הקורונה כעל מגפה עולמית, צעד חריג בעל משמעויות מרחיקות לכת;

**הואיל** וביום א' בשבט התש"ף (27 בינואר 2020) הכריז שר הבריאות בהתאם לסמכותו לפי סעיף 20(1) לפקודת בריאות העם, 1940 כי המחלה הנגרמת על ידי נגיף הקורונה היא מחלה מידבקת מסוכנת וכי קיימת בעטייה סכנה חמורה לבריאות הציבור;

**הואיל** והממשלה והמוסד מבקשים לסייע, לתקופה מוגבלת, למובטלים לאחר תקופת אבטלה ממושכת, לחזור למעגל התעסוקה;

**והואיל** והמוסד מוכן לבצע את מתן ההטבה לפי הסכם זה, לאחר שנתמלאו התנאים האמורים בסעיף 9 לחוק הביטוח הלאומי.

לפיכך הוסכם והותנה בין הצדדים כדלקמן:

1. **מבוא**

המבוא להסכם זה מהווה חלק בלתי נפרד ממנו.

1. **הגדרות**

בהסכם זה-

"דמי אבטלה" – כהגדרתם בסעיף 158 לחוק;

"החוק" – חוק הביטוח הלאומי [נוסח משולב], התשנ"ה-1995;

"מבוטח" – כהגדרתו בסעיף 158 לחוק;

"עובד" – כהגדרתו בחוק;

"פקודת מס הכנסה" - פקודת מס הכנסה [נוסח חדש];

"השכר המזערי ליום" –106 שקלים חדשים, ולעניין עובד שמשתכר שכר מינימום מותאם – 53 שקלים חדשים, ובלבד שהעובד הציג אישור המעיד על החלטה למתן שכר מינימום מותאם בהתאם לתקנה 4 לתקנות שכר מינימום מותאם לעובד עם מוגבלות;

"שכר מינימום מותאם" – כמשמעותו בתקנה 4 לתקנות שכר מינימום מותאם לעובד עם מוגבלות; "שכר קובע חדש" – סך ההכנסה מעבודה שבעדה שולמו דמי ביטוח אבטלה, לרבות אותו סכום שממנו היו משולמים דמי הביטוח אלמלא השיעור המירבי הקבוע לתשלום דמי ביטוח, בחודש בעדו משתלם המענק, מחולק בתקופת העבודה;

"שכר קובע ישן" – השכר היומי הקובע המחושב בהתאם לשכר הממוצע היומי, שלפיו שולמו לאחרונה דמי האבטלה לאותו מבוטח;

"שכר יומי קובע"- שכר ממוצע יומי כמשמעותו בסעיף 170 לחוק;

"תקופת העבודה" –

עבור חודש עבודה מלא – 25;

עבור חודש עבודה חלקי – התוצאה המתקבלת מהכפלת חמש שישיות בהפרש הימים שבין היום האחרון באותו החודש או היום שבו הפסיק העובד את עבודתו, המוקדם מביניהם, ובין יום תחילת העבודה באותו החודש;

"תקנות שכר מינימום מותאם לעובד עם מוגבלות" – תקנות שכר מינימום (שכר מותאם לעובד עם מוגבלות בעל יכולת עבודה מופחתת), התשס"ב-2002.

1. זכאות למענק בעד השתלבות בתעסוקה

**עובד המבוטח לפי פרק ז' לחוק, המתקיימים בו כל אלה, זכאי למענק בסכום המפורט בסעיף 4 להלן (להלן – מענק** ):

1. הופסקה עבודתו באופן מלא אצל כל מעסיק במשך 100 ימים רצופים בתכוף לפני יום 17 באוקטובר 2020 (להלן – **היום הקובע**);
2. בתקופה שבין יום 1 במרץ 2020 עד ליום הקובע שולמו לו דמי אבטלה במשך 100 ימי אבטלה;
3. החל לעבוד לאחר היום הקובע ועד ליום 31 בדצמבר 2020 למשך תקופה של 30 יום רצופים או יותר, והעסקתו לא הופסקה בכל התקופה האמורה;
4. בחודש שבעדו משתלם המענק (להלן- **חודש התשלום**) שכרו הקובע החדש היה שווה או גדול מהשכר המזערי ליום וקטן משכרו הקובע הישן.

לעניין מניין הימים המנויים בפסקאות (1) ו(2) ייכללו גם ימים בהם קיבל המבוטח בתקופה שבין יום 1 במרץ 2020 עד ליום הקובע אחד מאלה, ובלבד שצבר לפחות 25 ימי אבטלה בתקופה האמורה:

1. דמי לידה וגמלה לשמירת הריון המשתלמים לפי פרק ג' לחוק;
2. דמי פגיעה המשתלמים לפי פרק ה' לחוק;
3. תגמול לפי פרק י"ב לחוק.
4. תשלום המענק
5. **המוסד ישלם את המענק בעד התקופה שהחל ביום תחילת עבודתו של המבוטח לאחר היום הקובע ובלבד שבעד חודש התשלום התקיימו התנאים האמורים בסעיף 3;**
6. על אף האמור בסעיף קטן (א) **לא ישתלמו למבוטח מענקים בעבור יותר מארבעה חודשים** מלאים;
7. **מבוטח** לא יהיה זכאי למענק בעד ימים שבעדם שולמו לו דמי אבטלה או מענק למובטל שעובד בשכר נמוך כמשמעותו בסעיף 176א לחוק  **וכן בעד ימים** שלאחר יום 30 באפריל 2021.
8. סכום המענק

**סכום המענק לכל יום בחודש התשלום יהיה הנמוך מבין אלה:**

1. שיעור הירידה בשכר הקובע החדש בחודש התשלום, לעומת השכר הקובע הישן, כשהוא מוכפל בדמי האבטלה היומיים שהיו משתלמים למבוטח בחודש התשלום אלמלא היה עובד, והכל בהתאם לנוסחת החישוב שלהלן:.
2. 200 שקלים חדשים;
3. הפרש חיובי בין 632 שקלים חדשים לבין השכר הקובע החדש.
4. בקשה למענק

**המוסד ישלם את המענק לאחר שתוגש בקשה לקבלת מענק; בקשה כאמור** תוגש באופן מקוון באמצעות אתר האינטרנט של המוסד.

1. המועד האחרון להגשת בקשה למענק

בקשה למענק לפי הסכם זה תוגש עד יום 31 בדצמבר 2021.

1. תחולת הוראות פרק י"ד לחוק על המענק

על תשלום מענקים לפי הסכם זה יחולו הוראות פרק י"ד לחוק, למעט הסיפה של סעיף 303(ב) לעניין ניכוי מגמלה וסעיף 312, בשינויים המחויבים.

1. דין **מענק**

יראו את המענק לפי הסכם זה כהכנסה מעבודה או ממשלח יד לעניין תשלום גמלאות שמשלם המוסד בלבד. לעניין זה, "הכנסה מעבודה או ממשלח יד" – הכנסה חודשית, בפועל, לפי סעיף 2(1), (2) או (8) לפקודת מס הכנסה.

1. מימון והחזר הוצאות
2. **מענקים לפי הסכם זה ישולמו על חשבון אוצר המדינה באמצעות המוסד.**
3. **המוסד** יגיש לממשלה, באמצעות משרד האוצר, חשבון מפורט של סכום ההוצאה לפי הסכם זה, שהוציא המוסד בפועל.
4. **הממשלה תשפה את המוסד, באמצעות משרד האוצר, בסכום תשלום המענקים שהוא ישלם לפי הסכם זה, וזאת לפי נוהל השתתפות אוצר המדינה בתשלומי המוסד לביטוח לאומי (להלן – הנוהל).**
5. **הממשלה, באמצעות משרד האוצר, תשפה את המוסד לפי החלק היחסי מההוצאות המנהליות של המוסד הנובעות מביצוע הסכם זה כפי שהיו בפועל ובהתאם לנוהל.**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  | חגית גולדשטיין מויאל | אורנה ורקוביצקי | מאיר שפיגלר |
|  | סגן בכיר לחשב הכללי | סגן בכיר לחשב הכללי | חשבת המוסד | סגנית המנהל הכללי וראש מינהל הגמלאות | המנהל הכללי |
| משרד האוצר | | | המוסד לביטוח לאומי | | |

**\_\_\_\_\_התשפ"א**

**(\_\_\_\_\_\_2020)**